На основу тачке 1. и 2. Одлуке о распуштању Скупштине општине Дољевац и образовању Привременог органа општине Дољевац („Службени Гласник РС“, број 81/18) и Решења о именовању председника и чланова Привременог органа општине Дољевац („Службени Гласник РС“, број 81/18),

Привремени орган општине Дољевац, на седници одржаној дана 30.10.2018.године, донео је

**Р Е Ш Е Њ Е**

**О ПРЕСТАНКУ МАНДАТА ЗАМЕНИКА ПРЕДСЕДНИКА СКУПШТИНЕ ОПШТИНЕ ДОЉЕВАЦ**

1. **Утврђује се** да је Томиславу Митровићу, пензионеру из Пуковца, престао мандат заменика председника Скупштине општине Дољевац, са 26.10.2018.године, због распуштања Скупштине општине Дољевац.

2. Ово решење објавити у „Службеном листу Града Ниша“.

О б р а з л о ж е њ е

Решењем Скупштине општине Дољевац бр. 02-85 од 23.05.2016. године, изабран је заменик председника Скупштине општине Дољевац. Одлуком о распуштању Скупштине општине Дољевац и образовању Привременог органа општине Дољевац („Сл. гласник РС“ бр.81/18), коју је донела Влада Републике Србије, распуштена је Скупштина општине Дољевац и образован Привремени орган. Ова Одлука ступила је на снагу 26.10. 2018.године. Такође, Решење о именовању председника и чланова Привременог органа општине Дољевац ступило је на снагу даном ступања наведене Одлуке.

Тачком 2. поменуте Одлуке прописано је да се Привремени орган образује за обављање послова из надлежности Скупштине општине и извршних органа општине Дољевац.

Имајући у виду напред наведено, одлучено је као у диспозитиву овог Решења.

УПУТСТВО О ПРАВНОМ СРЕДСТВУ:Против овог Решења може се покренути управни спор тужбом код Управног суда у Београду, у року од 30 дана од дана пријема решења.

**РЕШЕЊЕ ДОСТАВИТИ**:

- именованом

- архиви

Број: 02-190

У Дољевцу, дана 30.10.2018. године

ПРИВРЕМЕНИ ОРГАН ОПШТИНЕ ДОЉЕВАЦ

ПРЕДСЕДНИК

ПРИВРЕМЕНОГ ОРГАНА

\_\_\_\_\_\_\_\_\_\_\_\_\_

Горан Љубић